CELEX: 32007D0021(01)
Language: et
Date: 2007-12-17 00:00:00
Title: 2008/121/EÜ: Euroopa Keskpanga otsus, 17. detsember 2007 , millega muudetakse otsust EKP/2006/17 Euroopa Keskpanga raamatupidamise aastaaruannete kohta (EKP/2007/21)

16.2.2008   
            
            
               ET
            
            
               Euroopa Liidu Teataja
            
            
               L 42/83
            
         
      EUROOPA KESKPANGA OTSUS,
   17. detsember 2007,
   millega muudetakse otsust EKP/2006/17 Euroopa Keskpanga raamatupidamise aastaaruannete kohta
   (EKP/2007/21)
   (2008/121/EÜ)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 26.2,
   ning arvestades järgmist:
   
               (1)
            
            
               10. novembri 2006. aasta otsuses EKP/2006/17 Euroopa Keskpanga (EKP) aastaaruannete kohta (1) puuduvad erisätted immateriaalse vara omandamisega seotud kulude kapitaliseerimise kohta. Selguse huvides on soovitav lisada säte kehtiva tava kohta.
            
         
               (2)
            
            
               26. aprilli 2007. aasta suunise EKP/2007/2 (üleeuroopalise automatiseeritud reaalajalise brutoarvelduste kiirülekandesüsteemi (TARGET) kohta) (2) artikli 14 lõike 2 kohaselt asendab TARGET2 süsteem senise TARGET süsteemi. Euro kasutusele võtnud liikmesriikide keskpangad (RKPd) (edaspidi „osalevad liikmesriigid”) lähevad TARGET2-le üle kooskõlas suunise EKP/2007/2 artiklis 13 sätestatud ajakavaga. Ka teatud keskpangad liikmesriikides, kus eurot ei ole kasutusele võetud, saavad TARGET2-ühenduse iseseisva lepingu alusel, mis sõlmitakse EKP ja euro kasutusele võtnud liikmesriikide RKPdega. Seetõttu on suunises EKP/2006/17 vaja muuta viiteid TARGETile,
            
         ON OTSUSTANUD JÄRGMISELT:
   Artikkel 1
   Muudatused
   Otsust EKP/2006/17 muudetakse järgmiselt:
   
               1)
            
            
               Lisatakse järgmine artikkel 10a:
               „Artikkel 10a
               Sünteetilised instrumendid
               Sünteetiliste instrumentide raamatupidamine toimub kooskõlas suunise EKP/2006/16 artikliga 9a.”
            
         
               2)
            
            
               Otsuse EKP/2006/17 I lisa muudetakse kooskõlas käesoleva otsuse lisaga.
            
         Artikkel 2
   Lõppsäte
   Käesolev otsus jõustub 1. jaanuaril 2008.
   
      Frankfurt Maini ääres, 17. detsember 2007
      
         
            EKP president
         
         Jean-Claude TRICHET
         
      
   
   
      (1)  ELT L 348, 11.12.2006, lk 38.
   
      (2)  ELT L 237, 8.9.2007, lk 1.
   
      LISA
      Otsuse EKP/2006/17 I lisa muudetakse järgmiselt:
      
                  1)
               
               
                  Tabelis pealkirjaga „Varad” lisatakse veerus „Hindamispõhimõte” bilansikirje 11.2 („Materiaalne ja immateriaalne põhivara”) lõppu järgmine lause:
                  „Immateriaalse vara kulud hõlmavad immateriaalse vara soetushinda. Hinnata tuleb muid otseseid ja kaudseid kulusid.”
               
            
                  2)
               
               
                  Sõna „TARGET” asendatakse sõnadega „TARGET/TARGET2” järgmistes sätetes:
                  
                              a)
                           
                           
                              tabelis pealkirjaga „Varad” seoses bilansikirjega 9.3; ja
                           
                        
                              b)
                           
                           
                              tabelis pealkirjaga „Kohustused” seoses bilansikirjetega 6 ja 10.2.